Diari Oficial de la Generalitat Valenciana


Sumari del DOGV 3206, del 18-03-1998 (1998/1473)

Rotlle d'apel·lació número 442/97. Notificació de sentència.
------------------------------------------------------------

### Dades del document

Número de DOGV
:   3206

Data del DOGV
:   18-03-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/1473


Organisme emissor
:   Audiència Provincial de València

Tipus de document
:   Edicte

Rotlle d'apel·lació número 442/97. Notificació de sentència. [1998/A1473]
  
La Secció Sisena de l'Audiència Provincial de València ha dictat en el rotlle d'apel·lació número 442/1997 la sentència que té l'encapçalament i part dispositiva següents:
  
"Sentència número 55
  
Secció Sisena de l'Audiència Provincial de València
  
President: José Baró Aleixandre.
  
Magistrats: Ana Pérez Tórtola i José María Llanos Pitarch.
  
València, 30 de gener de 1998
  
La Secció Sisena de l'Audiència Provincial de València, sent-ne ponent el magistrat José Baró Aleixandre, ha vist les actuacions de judici verbal de trànsit número 6/1996, promogudes davant el Jutjat de Primera Instància número 2 de Torrent pel senyor Rafael Larios Pérez, contra la senyora Begoña Pardo Bernat, la senyora Remedios Bernat López i contra Eagle Star Seguros, sobre la reclamació d'una quantitat. Aquestes actuacions estan pendents davant aquesta Secció en virtut del recurs d'apel·lació interposat per la demandada senyora Remedios Bernat López, qui en el seu escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Estimem el recurs de la senyora Remedios Bernat López, i desestimem el que interposa el senyor Rafael Larios i revoquem en tot el que calga la sentència apel·lada, dictada per la jutgessa del Jutjat de Primera Instància número 2 de Torrent:
  
1. Declarem que no accedim a la demanda del susdit senyor Larios, de la qual absolem als demandats, senyora Begoña Pardo, senyora Remedios Bernat i l'asseguradora Eagle Star. En aquest punt queda confirmada la sentència del Jutjat.
  
2. Atés que estimem la demanda reconvencional dels senyors Pardo i Bernat, condemnem el demandat reconvingut, senyor Rafael Larios Pérez, a pagar a aquestes reconvinents, com a indemnització pels danys del seu cotxe Fiat, la suma que es determina en execució de sentència, bé mitjançant prova pericial, bé mitjançant la presentació d'una factura (pagada i ratificada per l'expedit), representativa de la reparació ja realitzada; tot això amb el límit màxim de 35.317 pessetes, amb els interessos corresponents.
  
3. Les costes d'ambdues instàncies s'imposen a l'actor reconvingut, senyor Rafael Larios Pérez.
  
I, quan pertoque, amb el certificat literal d'aquesta mateixa resolució i l'ofici corresponent, torneu les actuacions al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació."
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Begoña Pardo Bernat.